**KYSELY**

**Nykytila – Käytännöt – Tekniikka – Juridiikka**

Tekijänoikeusinfran nykytila edustamasi yhteisön näkökulmasta

*Tarkastelun systematisoimiseksi käytämme ulottuvuuksia ”Tiedon syntyminen” ja ”Tiedon luonne”*

***LUOVA ALA/ROOLI: Kirjasto, Kansalliskirjasto / Juridiikka ja Tekniikka***

TÄYTÄ PERUSTIETOA TEOS- JA TEKIJÄTIEDOISTA OMALLA ALALLASI

|  |  |  |  |
| --- | --- | --- | --- |
| *Tiedon luonne* | *Tieto tekijästä, moraaliset oikeudet* | *Tieto taloudellisten oikeuksien omistajasta* | *Tieto teoksesta/tuotteesta* |
| **Tiedon syntyminen** |
| **Kuka** | Oikeudet teokseen syntyvät sille, joka on luonut teoksen välittömästi luontihetkellä, mutta tieto tekijästä syntyy julkaisu/kirjastoalan näkökulmasta julkaisuhetkellä. Kustantaja tai muu muu julkaisija tuottaa tiedon tekijästä tai tekijöistä julkaisuhetkellä, ja/tai välittää tiedon vapaakappaleiden mukana Kansalliskirjastoon, joka varmistaa tekijätiedon ja tallentaa sen kansallisbibliografiaan. | Kansalliskirjasto ei kerää ajantasaista tietoa oikeudenhaltijoista. | Kustantaja tai muu muu julkaisija tuottaa tiedon teoksesta julkaisuhetkellä, ja/tai välittää tiedon vapaakappaleiden mukana Kansalliskirjastoon, joka täydentää ja rikastaa teostiedon ja tallentaa sen kansallisbibliografiaan. |
| **Miksi** | Kansalliskirjastolla on kulttuuriaineistolakiin perustuva velvoite varmistaa suomalaisen julkaisutuotannon (painotuotteet, äänitallenteet, verkkoarkistointi) löydettävyys (käyttö) ja säilyminen. Tätä tarkoitusta varten Kansalliskirjasto kuvailee eli tuottaa metatietoa suomalaisesta julkaisutuotannosta yhteistyössä julkaisualan kanssa. | Tämä ei kuulu Kansalliskirjaston tehtäväkenttään ja sitä ei ole resursoitu. | Kansalliskirjasto toimii tässäkin lakisääteisten tehtäviensä nojalla. Kansalliskirjasto kuvailee eli tuottaa metatietoa julkaisuista pohjautuen kansainvälisiin kuvailu- ja tunnistestandardeihin, jotta voidaan varmistaa metatiedon yhteentoimivuus (kuten linkittyvyys, löydettävyys eli tiedonhaun näkökulma). |
| **Miten & Koska** | Standardit ja formaatit: julkaisualan standardit ja kirjastoalan standardit, joista tärkeimmät ONIX, MARC 21, Dublin Core, RDA, tunnistestandardit tekijästä eli ISNI, ORCID, URN.  Koska? Kansalliskirjasto saa usein ennakkotietoa (pois lukien verkkoaineistot) julkaisuista ja niihin liittyvistä tekijöistä kustantajilta. Tästä käynnistyy julkaisuihin liittyvien metatietojen yhteisen tuottamisen ketju, jossa tiedot täydentyvät kustannusalan, Kansallikirjaston ja suomalaisen kirjastoverkon yhteistyönä. Tulevaisuudessa (suunnittelma) yhteistyö tekijämetatietojen osalta laajenee yhteiseen muistiorganisaatioiden eli kirjastojen, arkistojen ja museoiden nimitietopalveluun (toimijarekisteri). | - | Standardit ja formaatit: julkaisualan standardit ja kirjastoalan standardit, joista tärkeimmät ONIX, MARC 21, Dublin Core, RDA, tunnistestandardit julkaisusta URN, DOI, ISBN (kirjat), ISSN (lehdet), ISMN (nuotit), ISRC (äänitteet), ISWC (musiikkiaineiston teostunniste), ISAN (audiovisuaalisen aineiston tunniste – kannattaa varmistaa KAVIsta), ISTC (teksiaineiston teoksen tunniste).  Koska?  ISBN, ISSN, ISMN ovat kytkeytyneet julkaisujen ennakkometatietoprosessiin. |

**Käytännöt-ryhmässä** haluamme lisäksi dokumentoida mitkä tekijät auttaisivat tehokkaampaan metadatan syntyyn, päivittämiseen, säilyttämiseen julkaisualustojen moninaisuudessa ja uusien liiketoimintamahdollisuuksien syntyyn datan päälle? Entä mitkä haittaavat / voivat haitata? Onko alalla toimintatapoja tai sopimuskäytäntöjä, jotka vaikeuttavat datan syntymistä, ylläpitämistä tai siirtämistä? Onko alalla menossa kehitysprojekteja esimerkiksi hajautetuista järjestelmistä?

**Tekniikka-ryhmässä** on tarkoitus selvittää, mitä formaatteja ja standardeja on nyt käytössä eri aloilla teoksia julkaistaessa? Onko ja miten yhteensopivuus teos- ja tekijätiedon välityksessä pyritty varmistamaan? Onko metadatalomakkeiden kehittämiseen tai käytettäviin formaatteihin ollut mahdollisuutta vaikuttaa? Onko alalla kokeiltu LCC (Linked content coalition) muodostamia yhteisiä RDI-standardoituja[[1]](#footnote-1) oikeuksien ilmoitustapoja?

**Juristiryhmässä** pohdinnan keskiössä on pelikenttä, jossa kukin ala toimii ekosysteemissä keskenään eri lainsäädäntöjen ja sopimusten perusteella. Pysähdy miettimään erityisesti lainsäädännön vaikutuksia oman alasi teos- ja tekijätietoja koskeviin käytäntöihin.

KÄYTETYT TERMIT JA ESIMERKIT TIEDOISTA, JOTA HAETAAN

|  |  |  |  |
| --- | --- | --- | --- |
| Tiedon luonne | Tieto tekijästä, moraaliset tekijänoikeudet | Tieto taloudellisten oikeuksien omistajasta | Tieto tuotteesta / mitä käyttäjä/ kuluttaja käyttää |
| Kuvaus | Kuka/ketkä ovat luoneet suojatun teoksen tai muun suojatun sisällön. Onko olemassa alalla hyväksyttyä ryhmittelyä tekijöistä ja muista oikeudenhaltijoista.  Onko olemassa alalla hyväksyttyä tunnistetta tekijän tunnistamiseksi?  Yhteisteokset? | Teosten käytöstä saa korvauksen, jos oikeudenhaltija voidaan tunnistaa. Yhteishallinnointi-järjestöjen/Palvelujen keräämien korvausten jakamisessa oikeudenhaltijalle tarvitaan tieto oikeuksien tämänhetkisestä omistajasta.  Onko olemassa alalla hyväksyttyä tunnistetta oikeudenhaltijan tunnistamiseksi?  Olisi hyvä kuulla myös pohdintaa alan erilaisista teoksen käyttötyypeistä, maantieteellisen ulottuvuuden merkityksestä ja alan sopimus­käytännön ja toimintatapojen selkeydestä näiltä osin | Käyttäjä kokee hyödyntävänsä jotakin tuotetta/ palvelua.  Mitä tietoa käyttäjä/kuluttaja saa/näkee teoksesta, aineistosta joka on suojattu?  Linkitetäänkö  (metadataan/  visuaalisesti) mm. tieto moraalisten ja taloudellisten oikeuksien haltijoista. Tuotteesta itsestäänkin voi olla tietoa (synopsis, asiasanat) |
| Esimerkki | Tieto elokuvan ohjaajasta, lavastajasta, näyttelijöistä | Elokuvan oikeudenomistaja on televisioesitysten ja hotellikäytön osalta studio, edelleenlähetyksen ja Suomessa tapahtuvan opetuskäytön osalta tekijät. | Elokuvalla on nimi, ISAN-standardin mukainen ID, synopsis, ikärajasuositus, genre. Lisäksi voi olla tietoa elokuvaan sisältämästä musiikista, saaduista palkinnoista jne |

|  |  |  |
| --- | --- | --- |
| Tiedon syntyminen | Kuvaus | Esimerkki |
| Kuka | Kuka kirjaa metadatan | Tuottaja ilmoittaa tiedon kopiostolle ja APFIlle verkkolomakkeella sekä sisällyttää elokuvaan lopputekstit |
| Miksi | Mihin metadataa käytetään, mikä motivoi kirjaamaan ja ylläpitämään metadataa | Tuottaja ei saa hänelle kuuluvia tekijänoikeuskorvauksia, ellei hän ole asiakkaana rekisteröinyt elokuvaansa |
| Miten & Koska | Millaisia standardeja, välineitä, organisaatioita metadatan syntymiseen liittyy. Mihin vaiheeseen luovaa prosessia metadatan synty liittyy | Kun elokuva on valmis, tuottaja rekisteröi elokuvan, toivottavasti sille kuuluvan ISAN-numeron kera, tuottajien (APFI) verkkosivun kautta ja tekijöiden (Kopiosto) verkkosivujen kautta. |

1. <http://www.linkedcontentcoalition.org/> [↑](#footnote-ref-1)